pythainlp/thai-wiki-dataset-v4 huggingface dataset:
อีธาน ซักเกอร์แมน

อีธาน ซักเกอร์แมน (เกิด ค.ศ. 1973) เป็นนักวิชาการสื่อ บล็อกเกอร์ และนักเคลื่อนไหวทางอินเทอร์เน็ตชาวอเมริกัน เขาเป็นผู้กำกับประจำศูนย์สื่อพลเมือง (Center for Civic Media) และรองศาสตราจารย์ประจำแนวปฏิบัติด้านสื่อศิลปะและวิทยาศาสตร์ที่สถาบันเทคโนโลยีแมสซาชูเซตส์จนถึงเดือนพฤษภาคม ค.ศ. 2020 และยังเป็นผู้เขียนหนังสือ"" ซึ่งชนะรางวัลหนังสือโซกาโล (Zócalo Book Prize) นอกจากนี้ เขายังเป็นรองศาสตราจารย์ประจำนโยบายสาธารณะ การสื่อสาร และข้อมูลที่มหาวิทยาลัยเดียวกันด้วย
การศึกษา.
ซักเกอร์แมนจบการศึกษาจากวิทยาลัยวิลเลียมส์ในระดับศิลปศาสตร์บัณฑิตด้านปรัชญาใน ค.ศ. 1993
วัฒนธรรมร่วมสมัย.
ในบทความเกี่ยวกับการโมษณาออนไลน์ของ"ดิออเนียน" ได้มีการกล่าวถึงซักเกอร์แมน
คอนคาแคฟเนชันส์ลีก 2021 รอบชิงชนะเลิศ

คอนคาแคฟเนชันส์ลีก 2021 รอบชิงชนะเลิศเป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันคอนคาแคฟเนชันส์ลีก ฤดูกาล 2019–20 โดยเป็นรอบชิงชนะเลิศครั้งแรกของคอนคาแคฟเนชันส์ลีก เป็นการพบกันระหว่างสหรัฐกับเม็กซิโก เดิมกำหนดการแข่งขันคือวันที่ 7 มิถุนายน 2020 ที่เอทีแอนด์ทีสเตเดียมในอาร์ลิงตัน สหรัฐอเมริกา แต่ในวันที่ 3 เมษายน 2020 การแข่งขันถูกเลื่อนเนื่องจากการระบาดทั่วของโควิด-19 และในวันที่ 22 กันยายน 2020 คอนคาแคฟประกาศว่าการแข่งขันจะเลื่อนไปจนถึงเดือนมิถุนายน 2021
สนามที่ใช้แข่งขัน.
รอบชิงชนะเลิศจัดขึ้นที่เอมพาวเวอร์ฟีลด์แอตไมล์ไฮซึ่งเป็นสนามอเมริกันฟุตบอลในเดนเวอร์ รัฐโคโลราโด โดยสนามมีขนาด 76,125 ที่นั่ง และถูกใช้เป็นสนามเหย้าโดยทีมเดนเวอร์ บรองโกส์ในการแข่งขันเนชันแนลฟุตบอลลีก และเคยเป็นสนามของโคโลราโดแรพิดส์ในเมเจอร์ลีกซอกเกอร์ นอกจากนี้เอมพาวเวอร์ฟีลด์แอตไมล์ไฮยังเคยใช้เป็นสนามในการแข่งขันโกลด์คัพ ในปี 2013, 2015 และ 2019 ครั้งละ 2 นัด และในวันที่ 15 เมษายน 2021 คอนคาแคฟได้ประกาศว่าจะใช้สนามเอมพาวเวอร์ฟีลด์แอตไมล์ไฮในการแข่งขันคอนคาแคฟเนชันส์ลีก 2021 รอบสุดท้าย
เส้นทางสู่รอบชิงชนะเลิศ.
"ผลการแข่งขันด้านล่างจะแสดงทีมที่เข้าสู่รอบชิงชนะเลิศก่อน"
การแข่งขัน.
รายละเอียด.
<section begin=Final /><section end=Final />
<section begin=Lineups />
</includeonly><section end=Lineups />
กฎการแข่งขัน
วัดสีสะเกด

วัดสีสะเกด  เดิมเป็นวัดหลวง ตั้งอยู่ในเวียงจันทน์ ประเทศลาว ติดกับหอคำ พระราชวังหลวงของกษัตริย์ลาวสมัยก่อน สร้างขึ้นในปี พ.ศ. 2361 โดยเจ้าอนุวงศ์ จากการบูรณะวัดเก่าแห่งหนึ่งและจัดสร้างพระอุโบสถหลังใหม่ ชื่อใหม่ของวัดเป็นการนำเอาคำว่า "สี" หรือ "ศรี" ไปใช้เป็นอุปสรรค (Prefix) นำหน้าชื่อของวัดสระเกศราชวรมหาวิหาร แห่งกรุงรัตนโกสินทร์ 
อุโบสถและหอไตรได้รับอิทธิพลมาจากศิลปะรัตนโกสินทร์อย่างมาก เป็นวัดที่ไม่ได้ถูกทำลายจากการบุกรุกของสยาม อาจเป็นสาเหตุหนึ่งที่ทำให้วัดสีสะเกด รอดพ้นจากการเผาทำลายจากสยาม อุโบสถแบบเวียงจันทน์ที่มีหลังคาด้านข้างยกสูง แตกต่างไปจากหลังคาที่เตี้ยเลียบพื้นตามแบบหลวงพระบางและเชียงขวาง โดยรอบปรากฏพาไลซึ่งคล้ายคลึงอย่างมากกับอุโบสถในศิลปะรัตนโกสินทร์หลายแห่ง ซุ้มประตูและหน้าต่างเป็นทรงมณฑปซึ่งคล้ายคลึงกับอุโบสถวัดพระศรีรัตนศาสดารามในกรุงเทพ แต่หลังคาตามแบบล้านช้าง กระเบื้องที่ไม่เคลือบสี มีช่อฟ้าหรือปราสาทยอดที่กึ่งกลางสันหลังคาตามแบบล้านช้าง ระเบียงคดโดยรอบ ซึ่งเป็นที่ประดิษฐานพระพุทธรูป ที่มีพุทธลักษณ์เหมือนกัน รุ่นเดียวกัน มีขนาดเท่าคนจริง จำนวน 120 องค์ ภาพเขียนฝาผนังในพระอุโบสถได้รับการบูรณปฏิสังขรณ์เมื่อ พ.ศ. 2557
จิมมี ไหล่

ไหล่ จียิ้ง ตามภาษากวางตุ้ง หรือ หลี จื้อยิง ตามภาษาจีนกลาง (Lai Chee-Ying, เกิด 8 ธันวาคม 1947) หรือรู้จักในโลกภาษาอังกฤษว่า จิมมี ไหล่  เป็นนักธุรกิจและนักเคลื่อนไหวชาวฮ่องกง เขาเป็นผู้ก่อตั้งจีออร์ดาโน บริษัทค้าขายเครื่องแต่งกาย, เน็กซท์ดิจิทอล บริษัทสื่อในตลาดหุ้นฮ่องกง และหนังสือพิมพ์ "แอปเปิลเดลี่" เขาเป็นหนึ่งในผู้มีส่วนร่วมหลักของคณะเพื่อประชาธิปไตยฮ่องกง และพรรคเดโมแครตของฮ่องกง เขาได้รับสถานะพลเมืองของสหราชอาณาจักรนับตั้งแต่ปี 1996 นอกจากนี้เขายังเป็นักสะสมงานศิลปะ
ไหล่เป็นหนึ่งในผู้วิจารณ์พรรคคอมมิวนิสต์จีนคนสำคัญ เขาถูกจับกุมเมื่อ 10 สิงหาคม 2020 ฐานกระทำผิดละเมิดกฎหมายความมั่นคงของรัฐฉบับใหม่ ที่ซึ่งต่อมาถูกประณามและวิพากษ์วิจารณ์อย่างหนัก ไหล่ได้รับการประกันตัวเมื่อ 12 สิงหาคม แต่ต่อมาเมื่อ 3 ธันวาคมได้ถูกจับฐานฉ้อโกงและห้ามประกันตัว เขาถูกตัดสินจำคุกถึงเมษายน 2021 และเป็นครั้งแรกที่เขาถูกคุมขัง ไหล่เคยระบุต่อสื่อว่าชีวิตในคุกของเขาเป็น "จุดสูงสุดของชีวิต"
ในเดือนธันวาคม 2020 ไหล่ได้รับรางวัล "เสรีภาพสื่อ" โดย สมาคมนักข่าวไร้พรมแดน (RSF) ในฐานะผู้ก่อตั้งแอปเปิลเดลี่ หนังสือพิมพ์และสื่อวิจารณ์รัฐบาลจีนท่ามกลางการข่มขู่และความกดดันจากจีน
ในวันที่ 29 ธันวาคม ไหล่ลาออกจากตำแหน่งผู้อำนวยการและประธานบอร์ดของเน็กซท์ดิจิทอล
ในเดือนเมษายน ค.ศ. 2021 เขาถูกตัดสินจำคุกเพิ่มเติมอีก 14 เดือน ฐาน "จัดตั้งการประท้วงที่ไม่ชอบตามกฎหมาย"
แอปเปิลเดลี่

แอปเปิลเดลี่  เป็นหนังสือพิมพ์แท็บลอยด์ภาษาจีนทรงอิทธิพลที่ปัจจุบันได้เลิกผลิตแล้ว ในฮ่องกง ตีพิมพ์ตั้งแต่ปี 1995 ถึง 2021 ก่อตั้งขึ้นโดย จิมมี ไหล่ และหนังสือพิมพ์นี้เคยเป็นหนังสือพิมพ์ที่ขายดีที่สุดในฮ่องกง ทั้ง"แอปเปิลเดลี่" และ "นิตยสารเนกซท์" เป็นส่วนหนึ่งของผลิตภัณฑ์โดยเนกซท์ดิจิทอล แอปเปิลเดลี่ตีมพิมพ์เป็นภาษาจีนตัวเต็มทั้งฉบับพิมพ์และดิจิทอล ส่วนฉบับภาษาอังกฤษมีให้บริการแบบดิจิทอลเท่านั้น ในประเทศไต้หวันมีการตีพิมพ์หนังสือพิมพ์พี่น้องในชื่อเดียวกันภายใต้การลงทุนร่วมกับบริษัทอื่น ๆ
ในผลการสำรวจของสถาบันรอยเตอส์ในเดือนมกราคม 2019 พบว่าหนังสือพิมพ์แอปเปิลเดลี่และรุ่นเว็บไซต์ข่าวมีผู้เข้าใช้บริการและอ่านมากที่สุดเป็นอันดับสองของประเทศฮ่องกง รวมถึงพบว่าเป็นหนังสือพิมพ์ที่น่าเชื่อถือน้อยที่สุดเป็นอันดับสามในบรรดาแหล่งข่าวหลักของฮ่องกง อย่างไรก็ตาม ผลการสำรวจโดยมหาวิทยาลัยจีนฮ่องกงซึ่งสำรวจในปีเดียวกันกลับพบว่าเป็นหนังสือพิมพ์ที่น่าเชื่อถือที่สุดอันดับสามในบรรดาหนังสือพิมพ์เชิงพาณิชย์
บทบรรณาธิการและการรายงานข่าวของแอปเปิลเดลี่มีลักษณะเอนเอียงไปทางคณะนิยมประชาธิปไตย#เปลี่ยนทาง และต่อต้านรวมถึงวิพากษ์วิจารณ์รัฐบาลจีนภายใต้พรรคคอมมิวนิสต์จีน ในขณะเดียวกัน แอปเปิลเดลี่ยังเคยถูกกล่าวหาว่าเป็นสื่อที่เผยแพร่แนวคิดเกลียดชังคนจีน หลังการประกาศใช้กฎหมายที่เป็นที่ถกเถียงอย่างหนัก ซึ่งจะเข้าควบคุมเสรีภาพในการพูดคุยและรายงานข่าวในฮ่องกง สำนักงานของแอปเปิลเดลี่ถูกตำรวจบุกค้นในวันที่ 10 สิงหาคม 2020 การบุกค้นครั้งนี้ถูกวิพากษ์วิจารณ์และประณามอย่างรุนแรงจากทั่วโลก 
ในเดือนมิถุนายน 2021 รัฐบาลฮ่องกงโดยแครี่ หลั่ม ประกาศบังคับสั่งปิดหนังสือพิมพ์ จัดการบุกค้นและจับกุมเจ้าหน้าที่ระดับสูงของหนังสือพิมพ์จำนวนมากในวันที่ 17 มิถุนายน 2021 รวมถึงสั่งแช่แข็งบัญชีและทรัพย์สินของบริษัททั้งหมดด้วยความผิดฐานละเมิดกฎหมายความมั่นคงฉบับใหม่ สภาวะที่การเงินของบริษัทถูกแช่แข็งประกอบกับจิมมี ไหล่ ผู้ก่อตั้งและหัวหลักสำคัญทางการเงินของหนังสือพิมพ์ถูกจับกุม ส่งผลให้ต่อมาแอปเปิลเดลีประกาศปิดตัวอย่างเป็นทางการ โดยตีพิมพ์ฉบับสุดท้ายในวันที่ 24 มิถุนายน 2021. ช่องยูทูบ "Apple Daily" และบริษัทสนับสนุนกิจการของแอปเปิลเดลี่ "Fruit Seed" ปิดบริการลงในเวลา 23:59 ของวันที่ 23 มิถุนายน 2021
อาโป้ง

อาโป้ง มาจากภาษามลายูถิ่นคำว่า อาปม , อาปง , อาปัมมานิซ (อักษรยาวี: اڤم مانيس) เป็นที่รู้จักในฐานะอาหารพื้นเมืองของจังหวัดภูเก็ต ได้รับอิทธิพลจากประเทศมาเลเซีย โดยมีแป้งข้าวเจ้าหมักและกะทิเป็นผสมหลัก มีถิ่นกำเนิดจากอินเดียใต้ พบได้ทั่วไปในรัฐเกรละ และรัฐทมิฬนาฑู ประเทศอินเดีย และประเทศศรีลังกา ในปี พ.ศ. 2555 ได้รับการขึ้นทะเบียนเป็นมรดกทางวัฒนธรรมของประเทศมาเลเซีย นิยมรับประทานในมื้อเช้าหรือมื้อเย็น
ที่มา.
คำว่า อาโป้ง ที่ชาวภูเก็ตใช้เรียกชื่อขนม มีที่มาจากภาษามลายู Apom หรือ Apong โดยภาษามลายูรับมาจากภาษา (Āppam) ผ่านชาวอินเดียที่อพยพมาใช้แรงงานในคาบสมุทรมลายูในอดีต เดิมที่อาโป้งในแบบฉบับดังเดิมของอินเดียเป็นอาหารคาว มีส่วนผสมของนมข้าวและกะทิผสมกัน ทิ้งให้ยีสต์ขึ้นแล้วจึงนำไปใส่หลุมกระทะ รับประทานคู่กับแกงกะหรี่ เป็นอาหารที่ได้รับความนิยมทานเป็นมื้อเช้าอย่างมากในอินเดียใต้ เมื่อขนมชนิดนี้ได้ถูกเผยแพร่มาสู่คาบสมุทรมลายู ได้มีการปรับเปลี่ยนรสชาติให้ถูกปากคนท้องถิ่นได้การผสมน้ำตาลลงไป ทำให้อาโป้งกลายเป็นขนมหวานที่นิยมรับประทานในภาคใต้ของประเทศไทย, ประเทศมาเลเซีย และประเทศสิงคโปร์
ออสบี

ออสบี  เป็นหมู่บ้านแห่งหนึ่งในเขตเทศบาลอีเดรอ เทศมณฑลเอิสเตอร์เยิตลันด์ หนังสือ ระบุว่ามีหลักฐานกล่าวถึงหมู่บ้านนี้เป็นครั้งแรกใน ค.ศ. 1336 ในชื่ออวสบี (Aasby) ซึ่งสื่อถึงสันเขาลักษณะคล้ายเนินรี  ซึ่งเป็นที่ตั้งของหมู่บ้าน
ต้นสปรูซที่แข็งแรงที่สุดของประเทศสวีเดนเติบโตที่ออสบี
Markia hystrix

Markia hystrix เป็นสปีชีส์ของ katydid ในวงศ์ย่อย Phaneropterinae ซึ่งมีอยู่ในทวีปอเมริกาใต้ ชื่อสามัญของมันคือ lichen katydid เพราะมันอาศัยอยู่ที่ล้อมรอบด้วยไลเคนอัสเนียซึ่งค้ำจุนตัวมันเอง
พิพิธภัณฑ์ประวัติศาสตร์ธรรมชาติเซี่ยงไฮ้

พิพิธภัณฑ์ประวัติศาสตร์ธรรมชาติเซี่ยงไฮ้ (สำเนียงเซี่ยงไฮ้: Zånhae Zyzoe Pohvehguoe) เป็นพิพิธภัณฑ์ในเมืองเซี่ยงไฮ้ที่จัดแสดงประวัติศาสตร์ธรรมชาติ และเป็นพิพิธภัณฑ์วิทยาศาสตร์ธรรมชาติที่ใหญ่ที่สุดแห่งหนึ่งในประเทศจีน
เดิมตั้งอยู่ในอาคารตลาดการค้าฝ้ายเซี่ยงไฮ้ ต่อมาในปี พ.ศ. 2558 พิพิธภัณฑ์ถูกย้ายไปยังอาคารที่สร้างขึ้นใหม่ในสวนประติมากรรมจิ้งอาน
ที่ตั้ง.
พิพิธภัณฑ์ประวัติศาสตร์ธรรมชาติเซี่ยงไฮ้ก่อตั้งขึ้นในปี พ.ศ. 2499 และจัดแสดงภายในอาคารตลาดการค้าฝ้ายเซี่ยงไฮ้ (Shanghai Cotton Exchange Building) ซึ่งเป็นอาคารเก่าแบบอังกฤษที่สร้างตั้งแต่ปี พ.ศ. 2466 ต่อมาถูกย้ายไปที่ทำการใหม่ เลขที่ 260 ถนนหยานอานตะวันออก ในเขตหวงผู่ ใกล้กับแยกตัดถนนเหอหนานใต้ อาคารได้รับการขึ้นทะเบียนให้เป็นอาคารมรดกทางวัฒนธรรมโดยรัฐบาลเทศบาลเซี่ยงไฮ้ในปี พ.ศ. 2537 อย่างไรก็ตามถูกบดบังทัศนียภาพจากถนนยกระดับหยานอาน ที่ถูกสร้างขึ้นภายในระยะไม่กี่เมตรหน้าอาคาร
ในปี พ.ศ. 2558 พิพิธภัณฑ์ถูกย้ายไปยังอาคารที่สร้างขึ้นใหม่ขนาด 40,000 ตารางเมตร ภายในสวนประติมากรรมจิ้งอาน (Jing'an Sculpture Park) ร่วมออกแบบโดยบริษัทสถาปนิกเพอร์กินแอนด์วิลล์ (Perkins and Will Architects) จากสหรัฐ และสถาบันการออกแบบสถาปัตยกรรมและการวิจัยของมหาวิทยาลัยถงจี้ ในวงงบประมาณ 1.3 พันล้านหยวน
สิ่งจัดแสดงและนิทรรศการ.
พิพิธภัณฑ์มีสิ่งจัดแสดงและสะสมจำนวนมากกว่า 240,000 ชิ้น ได้แก่ ต้วอย่างสัตว์ 62,000 ชิ้น, ต้วอย่างพืช 135,000 ชิ้น, ต้วอย่างซากโบราณยุคหิน 1,700 ชิ้น และต้วอย่างหินแร่ 1,700 ชิ้น ซึ่งซากสิ่งมีชีวิตจำนวนมากเป็นชนิดที่หายากหรือเป็นชนิดเฉพาะถิ่นที่พบในประเทศจีนเท่านั้น เช่น ช้างแมมมอธแม่น้ำหวง, ซาลาแมนเดอร์ยักษ์, แพนด้ายักษ์, แอลลิเกเตอร์จีนจากแม่น้ำแยงซี
ซากดึกดำบรรพ์ที่มีขนาดใหญ่ที่สุดคือ ซากของมาเมนชีซอรัส ("Mamenchisaurus hochuanensis") จากมณฑลเสฉวน ซึ่งสูงเท่าตึก 4 ชั้น และซากอื่นที่น่าสนใจเช่น มัมมี่
นพดล มาตรศรี

นพดล มาตรศรี (เกิด 25 กันยายน พ.ศ. 2509) เป็นนักการเมืองชาวไทย ปัจจุบันดำรงตำแหน่งเป็นกรรมการบริหารพรรคชาติไทยพัฒนา และสมาชิกสภาผู้แทนราษฎรจังหวัดสุพรรณบุรี อดีตสมาชิกสภาผู้แทนราษฎร แบบบัญชีรายชื่อ
ประวัติ.
นพดล มาตรศรี (ชื่อเล่น กิมเลี้ยง) เกิดเมื่อวันที่ 25 กันยายน พ.ศ. 2509 สำเร็จการศึกษาชั้นมัธยมจากโรงเรียนอู่ทอง ระดับปริญญาตรี ศิลปศาสตร์บัณฑิต (ศิลปศาสตร์) และระดับปริญญาโท รัฐประศาสนศาสตร์มหาบัณฑิต สาขารัฐประศาสนศาสตร์ (นโยบายสาธารณะ) จากมหาวิทยาลัยราชภัฏบ้านสมเด็จเจ้าพระยา
นพดล สมรสกับนางวาสนา มาตรศรี
การทำงาน.
นพดล มาตรศรี เคยเป็นผู้ใหญ่บ้านในพื้นที่ตำบลพลับพลาไชย อำเภออู่ทอง จังหวัดสุพรรณบุรี ต่อมาได้รับเลือกตั้งเป็นสมาชิกสภาจังหวัด และเป็นรองนายกองค์การบริหารส่วนจังหวัดสุพรรณบุรี นายนพดล เป็นนักการเมืองที่เป็นคนสนิทของ บรรหาร ศิลปอาชา
กระทั่งในปี 2551 พรรคชาติไทยถูกศาลรัฐธรรมนูญตัดสินยุบพรรค และตัดสิทธิ์ทางการเมืองกรรมการบริหารพรรค จึงต้องมีการเลือกตั้งใหม่ในพื้นที่จังหวัดสุพรรณบุรี นายนพดลจึงได้ลงสมัครรับเลือกตั้งในนามพรรคชาติไทยพัฒนา และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎรจังหวัดสุพรรณบุรีเป็นสมัยที่ 2 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ย้ายมาลงสมัครรับเลือกตั้งในแบบบัญชีรายชื่อ ลำดับที่ 4 ของพรรคชาติไทยพัฒนา และได้รับเลือกตั้งเป็นสมาชิกสภาผู้แทนราษฎรเป็นสมัยที่ 3
นายนพดล ได้รับเลือกในการประชุมใหญ่พรรคชาติไทยพัฒนา ครั้งที่ 1/2561 เมื่อวันที่ 26 ตุลาคม พ.ศ. 2561 เป็นกรรมการบริหารพรรค
วัดลานคา (จังหวัดนครปฐม)

วัดลานคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีที่ดินตั้งวัดเนื้อที่ 26 ไร่ 1 งาน 58 ตารางวา
วัดลานคาตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2470 โดยมีนายไกวกับนายรอด ถวายที่ดินสร้างวัด ได้สร้างเป็นสำนักสงฆ์ก่อนโดยมีหลวงตาพุกเป็นผู้ดูแล ต่อมาหลังหลวงตาพุกมรณภาพ พระภิกษุแผ้วเป็นผู้ดูแลต่อ โดยมีนายปาน อารมณ์ชื่น เป็นมรรคทายก จนในที่สุดได้ถมที่เพื่อทำการสร้างอุโบสถ แล้วได้เกิดน้ำหลาก น้ำท่วมจำนวนมาก มีกอหญ้าคามาติดที่โคกโบสถ์ และบริเวณใกล้วัดมีหนองน้ำใหญ่อยู่ทางทิศใต้ ชื่อ "หนองคาหญ้า" ชาวบ้านจึงเรียกชื่อวัดว่า วัดหนองคาหญ้า บ้าง วัดลานคา บ้าง จนในที่สุดได้ชื่อวัด "วัดลานคา" แลถือว่าหญ้าคาเป็นที่ที่พระพุทธเจ้ารองนั่งเวลาตรัสรู้ 
อาคารเสนาสนะ ได้แก่ อุโบสถหลังเก่า สร้างเมื่อ พ.ศ. 2463 ได้ชำรุดทรุดโทรมมากจึงสร้างอุโบสถหลังใหม่ ผูกพัทธสีมาเมื่อวันที่ 6 มีนาคม พ.ศ. 2531 วิหารหลังเล็กสร้างเมื่อ พ.ศ. 2531 ประดิษฐานหลวงพ่อพระพุทธพิชิตมารา กุฏิสงฆ์เป็นทรงไทยยอดแหลม และกุฏิเจ้าอาวาสทรงไทย 2 ชั้น และศาลาการเปรียญหลังใหญ่ มีศาลาหลังเล็กต่อกัน
กองเรือ 13

กองเรือ 13  หรือ กองเรือที่ 13 เป็นหน่วยรบพิเศษของกองทัพเรืออิสราเอล และเป็นกองกำลังลาดตระเวนพิเศษทางทะเลหลัก"(ซาเยเรต)" ของกองกำลังป้องกันอิสราเอล
กองเรือ 13 มีความเชี่ยวชาญพิเศษในด้านการบุกโจมตีทางทะเลสู่ภาคพื้นดิน, การต่อต้านการก่อการร้าย, การก่อวินาศกรรม, การรวบรวมข่าวกรองทางทหารทางทะเล, การชิงตัวประกันทางทะเล และการบุกยึดเรือ โดยถูกฝึกให้ปฏิบัติการได้ทั้งทางบก ทางทะเล และทางอากาศ กองกำลังพิเศษนี้มีส่วนร่วมในทุกปฏิบัติการสงครามหรือการยุทธของอิสราเอลที่มีชื่อเสียงและเป็นที่รู้จักโดยทั่วไป
เป็นหน่วยงานทางทหารของอิสราเอลที่มีความลับมากที่สุดหน่วยหนึ่ง ในส่วนของรายละเอียดด้านภารกิจและการปฏิบัติการต่างๆ ของหน่วยนี้ ถูกปกปิดเป็นชั้นความลับในระดับสูง หน่วยรบนี้ได้รับการยกย่องว่าเป็นหนึ่งในหน่วยรบพิเศษที่ดีที่สุดในโลก และได้ถูกเปรียบเทียบว่ามีขีดความสามารถเช่นเดียวกันกับเนวีซีลสหรัฐ และหน่วยปฏิบัติการพิเศษทางเรือของสหราชอาณาจักร มีความแตกต่างจากหน่วยรบพิเศษอื่นของอิสราเอลคือ การคัดเลือกสมาชิกเข้าสู่หน่วยผู้สมัครต้องเป็นชายที่ผ่านการเป็นทหารในระยะเวลา 36 เดือน, ต้องรับใช้หน่วยเป็นระยะเวลา 4 ปีกับอีกครึ่งปี (18 เดือน ในกรณีสมัครใจรับใช้ต่อ).
วัดสว่างอารมณ์ (อำเภอบางเลน)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนราภิรมย์ อำเภอบางเลน จังหวัดนครปฐม มีเนื้อที่ทั้งหทด 104 ไร่ 3 งาน 42 ตารางวา
วัดสว่างอารมณ์เดิมมีชื่อว่า วัดคลองแขก สร้างเมื่อ พ.ศ. 2425 ที่ตั้งเดิมเป็นพื้นทีป่า มีพืชพรรณนานสมบูรณ์ เจ้าของเดิมคนแรกเป็นของสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ได้ตกทอดมาถึงคนสุดท้ายคือ นายจุ่น ทังสุบุตร ได้มอบให้เป็นธรณีสงฆ์ ประชากรในบริเวณนั้น ได้ตั้งบ้านเรือนกระจัดกระจายและประกอบอาชีพเกษตรกรรม เป็นส่วนใหญ่ มีหลายชนชาติ หลายเผ่าพันธุ์ มีทั้ง ไทย จีน และแขก โดยแขกสมัยนั้นทำการขุดคลองเพราะว่าในพื้นที่นั้นเป็นที่ดอน จึงได้ชื่อว่า "คลองแขกหัวโต" อาจจะเป็นไปได้ว่าคนแขกสมัยนั้นโผกหัวจนหัวโต ได้ขอตั้งวัดเมื่อ พ.ศ. 2451 จากนั้นได้เปลี่ยนชื่อมาเป็น "วัดสว่างอารมณ์" เมื่อ พ.ศ. 2481
อุโบสถเริ่มก่อสร้างเมื่อปี พ.ศ. 2425 เป็นอุโบสถมหาอุด ได้รับพระราชทานวิสุงคามสีมา เมื่อ พ.ศ. 2429 ต่อมาพระอธิการชุ่ม เตชธมโม ได้ทำการซ่อมแซมตลอดมา และต่อมาพระครูโสภณสาโรภาส ดำรงตำแหน่งเจ้าอาวาสได้เริ่มสร้างอุโบสถหลังใหม่เพื่อทดแทนหลังเก่าที่ชำรุดและทรุดโทรมไปมากและได้พัฒนาวัดตั้งแต่ พ.ศ. 2539 ช่างหลวงเป็นผู้ออกแบบ มีซุ้มประตูและหน้าต่างเป็นยอดพระมหามงกุฎ ส่วนหลังคาอุโบสถ ใช้กระเบื้องสีเดียวกับพระอุโบสถวัดพระศรีรัตนศาสดาราม ภายในมีรูปจิตรกรรมโดยฝีมือช่างหลวง ภายในอุโบสถประดิษฐานหลวงพ่อพุทธสิทธิ ปางสะดุ้งมาร มีหน้าตักขนาด 30 นิ้ว
วัดป่าเลิศธรรมนิมิต

วัดป่าเลิศธรรมนิมิต เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี
ประวัติ.
วัดป่าเลิศธรรมนิมิต เป็นวัดป่าสร้างใหม่ตามดำริเจ้าประคุณสมเด็จพระญาณวชิโรดม (หลวงพ่อวิริยังค์ สิรินฺธโร) ได้รับการตั้งวัดเมื่อวันที่ 29 พฤษภาคม พ.ศ. 2563 โดยมีคหบดีผู้มีจิตศรัทธา คือ คุณชัยวัฒน์ อนันควานิช (คุณไบรอัน) ผู้ถวายที่ดินและสร้างถวายร่วมกับประชาชนและคณะศิษยานุศิษย์ มีเนื้อที่ของวัดทั้งหมด 10 ไร่
วัดป่าเลิศธรรมนิมิตเป็นวัดที่ 20 ที่พระอาจารย์หลวงพ่อวิริยังค์ สิรินฺธโร ได้สร้างขึ้นในบวรพุทธศาสนา และได้ให้คำปรึกษารวมถึงออกแบบร่วมกับคุณไบรอัน โดยท่านได้เดินทางมาดูการก่อสร้างตลอด ตั้งแต่การสำรวจที่ดิน ในช่วงปลายปี พ.ศ. 2559 จนถึงการวางศิลาฤกษ์อาคารเรียนสถาบันพลังจิตตานุภาพ สาขา 186 เมื่อวันที่ 1 เมษายน พ.ศ. 2560 และท่านได้เดินทางมาดูการก่อสร้างด้วยตัวท่านเองอีกหลายครั้ง ตั้งแต่การสร้างอาคารเรียน ศาลาธรรม กุฏิ ลานธรรม พื้นที่ลานกิจกรรม จนถึงขณะนี้ก็ได้ทำเรื่องยื่นขอจดตั้งเป็นวัดที่ถูกต้องตามกฎหมาย และมาในวันนี้ก็ได้เริ่มการวางศิลาฤกษ์อุโบสถ ซึ่งคุณไบรอันก็ได้ออกทุนลงแรงดำเนินการเป็นเจ้าภาพค่าใช้จ่ายทั้งหมด
สถาปัตยกรรม.
วัดป่าเลิศธรรมนิมิตมีสถาปัตยกรรมแบบไทยผสมยุโรป เป็นศิลปะร่วมสมัย ต้นไม้นานาพันธุ์ เป็นวัดป่าสายพระกรรมฐานสมัยหลวงปู่มั่น ภูริทัตโต ผู้เป็นปรมจารย์ทางด้านวิปัสสนากรรมฐาน ภายในวัดจะมีการแบ่งพื้นที่อย่างชัดเจน อาทิ เขตสังฆาวาส เขตพุทธาวาส และเขตฆราวาส นอกจากนี้ยังมีสิ่งปลูกสร้าง ประกอบด้วย อุโบสถ ศาลา กุฏิ ห้องเรียนสมาธิ ห้องพักผู้ปฏิบัติธรรม สถานที่สำหรับปฏิบัติธรรมนั่งสมาธิภาวนา และมีพระประธานประจำอุโบสถ นามว่า พระพุทธสิริโสภณ
กิจกรรมตลอดทั้งปี.
ปัจจุบันวัดป่าเลิศธรรมนิมิต มีพระจำพรรษาในปีพุทธศักราช 2564 จำนวนพระภิกษุ 7 รูป และสามเณร 1 รูป ซึ่งทางวัดมีการจัดปฏิบัติธรรม จัดอบรมสมาธิตลอดทั้งเดือน เป็นการปฏิบัติธรรม หลักสูตรนิรสาสมาธิ ถือศีล 8 ระยะเวลา 3 วัน 2 คืน โดยมีการปฏิบัติเดินจงกรม นั่งสมาธิ ทำวัตรสวดมนต์เช้า-เย็น ปัดกวาดเสนาสนะ ทำบุญตักบาตร สวดมนต์พระปริตร ถวายสังฆทาน เป็นต้น
วัดดอกไม้ (จังหวัดปทุมธานี)

วัดดอกไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 18 ไร่ 2 ตารางวา ด้านทิศตะวันออกติดต่อกับแม่น้ำเจ้าพระยา ปัจจุบันมี พระปลัดวิรัตน์ อวิปุโล ดำรงตำแหน่งเจ้าอาวาส
วัดดอกไม้สร้างเมื่อวันที่ 5 เมษายน พ.ศ. 2471 โดยมีนายดอกไม้ ลางคุณเสน เป็นผู้ถวายที่ดิน และนายมาลิ ดำเนินการสร้างวัดขึ้นในนาม "วัดดอกไม้" เพื่อเป็นเกียรติอนุสรณ์แก่นายดอกไม้ ลางคุณเสน วัดได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485
พื้นที่ตั้งวัดเป็นที่ราบลุ่มริมแม่น้ำเจ้าพระยา ภายในวัดมีอาคารเสนาสนะได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2517 ภายในอุโบสถมีภาพจิตรกรรมฝาผนัง กุฏิสงฆ์ จำนวน 5 หลัง หอสวดมนต์ ศาลาการเปรียญ ศาลาท่าน้ำ ปูชนียวัตถุมี พระประธานในอุโบสถ
วัดดาวเรือง (จังหวัดปทุมธานี)

วัดดาวเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพูด อำเภอเมืองปทุมธานี จังหวัดปทุมธานี ปัจจุบันมี พระครูประทีปธรรมนันท์ (วิน) ดำรงตำแหน่งเจ้าอาวาส
วัดดาวเรืองสร้างเมื่อ พ.ศ. 2423 โดยมีนายดาวเรืองกับญาติมิตรเป็นผู้ถวายที่ดินและได้ดำเนินการสร้างวัดและได้ขนานนามว่า "วัดดาวเรือง" เพื่อเป็นเกียรติ เป็นอนุสรณ์และศักดิ์ศรีแก่นายดาวเรืองผู้สร้างวัดนี้ ด้านการศึกษา ทางวัดได้เปิดสอน พระปริยัติธรรมเริ่มมาตั้งแต่ พ.ศ. 2495 ให้ทางราชการสร้างโรงเรียนสอนระดับประถมศึกษา สังกัดสำนักงานคณะกรรมการการประถมศึกษาแห่งชาติ ตั้งแต่ พ.ศ. 2467 เป็นที่ตั้งสถานีอนามัยประจำตำบลและหอกระจายข่าวสาร
พื้นที่ตั้งวัดเป็นที่ราบลุ่ม น้ำท่วมในฤดูน้ำหลาก อยู่ริมคลองน้ำอ้อม ด้านตะวันออกของแม่เจ้าพระยาสายเดิม มีอาคารเสนาสนะถาวรวัตถุต่าง ๆ ดังนี้ อุโบสถ ลักษณะทรงไทย เป็นคอนกรีตเสริมเหล็กก่ออิฐถือปูน ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531 กุฎิสงฆ์คอนกรีตเสริมเหล็กก่ออิฐถือปูนและทำด้วยไม้สักและไม้เนื้อแข็ง ส่วนกุฏิเจ้าอาวาส ลักษณะทรงไทยสามมุข มีช่อฟ้าใบระกา หอเจริญพระพุทธมนต์ หอฉันลักษณะทรงไทยสามมุข ฌาปนสถาน ศาลาการเปรียญ ศาลาฌาปนสถาน (ศาลาปัญญาพลคุณ) ศาลาอเนกประสงค์ (ศาลาสุวรรณอุดมคุณ) หอระฆัง หอกลอง ศาลาท่าน้ำทำด้วยไม้เนื้อแข็งและคอนกรีตเสริมเหล็ก ปูชนียวัตถุของวัด ได้แก่ พระศรีอริยเมตตรัย พระพุทธโสธรจำลองในวิหาร พระพุทธรูปศิลปะรัตนโกสินทร์ พุทธศตวรรษที่ 24 จำนวน 8 องค์ หม้อกรักและธรรมาสน์ประดับมุก
วัดดาวดึงษ์ (จังหวัดปทุมธานี)

วัดดาวดึงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านใหม่ อำเภอเมืองปทุมธานี จังหวัดปทุมธานี มีที่ดินที่ตั้งวัดเนื้อที่ 11 ไร่ โฉนดที่ดินเลขที่ 31897 ปัจจุบันมีเจ้าอาวาส คือ พระอธิการสุรศักดิ์ ถาวโร
วัดดาวดึงษ์ สันนิษฐานว่าสร้างขึ้นมาเมื่อประมาณปี พ.ศ. 2420 เป็นวัดของชาวรามัญ จากคำเล่าขานสืบต่อกันมาว่า ในท้องถิ่นย่านตำบลบ้านใหม่แห่งนี้เดิมทีเป็นแหล่งพำนักพักพิงของชาวบ้านรามัญ ที่อพยพเข้ามาพึ่งพระบรมโพธิสมภารพระมหากษัตริย์ไทย ชาวรามัญเหล่านั้น เมื่อลงหลักปักฐานรวมตัวกันอยู่เป็นชุมชนมีความสุขสบายตามอัตภาพ ได้ร่วมแรงร่วมใจกันสร้างวัดขึ้นมา กาลเวลาผ่านไปนานเข้าๆจากชุมชนเล็ก ๆ ก็กลายเป็นชุมชนใหญ่ เริ่มแรกเป็นเพียงสำนักสงฆ์ จากนั้นได้ยกฐานะเป็นวัด โดยขนานกันว่า "วัดดาวดึงษ์" ซึ่งเป็นชื่อของสวรรค์ชั้นที่ 2
วัดดาวดึงษ์ได้รับพระราชทานวิสุงคามสีมา เมื่อวันที่ 24 กุมภาพันธ์ พ.ศ. 2498 ลำดับเจ้าอาวาสรูปแรกเท่าที่ทราบจากปากคำบอกต่อกันมาว่าชื่อ พระอธิการตูบ
ก่อนหน้านี้จักมีเจ้าอาวาสอีกหรือไม่ ไม่มีไม่มีการบันทึกเอาไว้ ในยุคหลวงพ่อบุญชูเป็นเจ้าอาวาส ท่านสร้างอุโบสถหลังใหม่ขึ้นมา ทำการผูกพัทธสีมาฝังลูกนิมิตไปเมื่อวันที่ 5 เมษายน พ.ศ. 2536 นอกจากนี้ท่านยังซ่อมสร้างเสนาสนะต่าง ๆ ในวัดอีกมากมาย วัดมีวิหารหลวงพ่อยิ้ม รูปหล่อหลวงปู่โหมด
วัดเขาเหลือ

วัดเขาเหลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
ประวัติ.
จากหลักฐานทางโบราณคดีและศิลปกรรม วัดเขาเหลือน่าจะสร้างขึ้นในสมัยกรุงศรีอยุธยา โดยบริเวณนี้เดิมเป็นที่ตั้งของเมืองเก่าราชบุรีในสมัยนั้น โดยมีวัดมหาธาตุเป็นศูนย์กลางของชุมชน วัดเขาเหลือจึงเป็นวัดที่ตั้งอยู่ในเขตกำแพงเมือง โดยตั้งอยู่บริเวณหน้าประตูเมืองราชบุรีด้านทิศใต้ ในปี พ.ศ. 2459 ยังคงปรากฏเสาประตูอยู่ ปัจจุบันเสาประตูนี้เจ้าอาวาสวัดเขาเหลือได้นำไปเก็บรักษาไว้ สำหรับที่มาของชื่อวัด เดิมเรียกกันว่า วัดของเหลือ เนื่องจาก วัดได้นำสิ่งก่อสร้างต่าง ๆ มาจากวัดใกล้เคียงอย่างวัดมหาธาตุเพื่อสร้างวัด เวลาผ่านไปจึงเรียกเพี้ยนมาเป็น "วัดเขาเหลือ" อีกเหตุผล คือ เป็น วัดของบเหลือ
กรมศิลปากรประกาศขึ้นทะเบียนเป็นโบราณสถาน และกำหนดเขตที่ดินโบราณสถาน ในราชกิจจานุเบกษา เล่ม 113 ตอนพิเศษ 50 ง วันที่ 18 ธันวาคม พ.ศ. 2539 มีพื้นที่โบราณสถาน 1 ไร่ 83 ตารางวา
โบราณสถาน.
โบราณสถานที่สำคัญ คือ วิหารแกลบลักษณะเฉพาะของสถาปัตยกรรมสมัยอยุธยาตอนปลาย เป็นอาคารเครื่องก่อขนาด 3 ห้อง โครงสร้างเป็นอาคารก่ออิฐถือปูนทั้งหมด ลักษณะหลังคาเป็นจั่วลาดลงเล็กน้อย ด้านหน้าและด้านหลังมีมุขยื่น ส่วนของหลังคาทั้งหมดฉาบปูนเรียบ เครื่องลำยองเป็นปูนปั้นเรียบ ยอดจั่วและหางหงส์ปั้นเป็นรูปดอกบัวตูม หน้าบันก่ออิฐถือปูนเรียบ ผนังด้านหน้ามีประตูตรงกลาง ด้านหลังทึบ ด้านข้างมีซุ้มหน้าต่างด้านละ 3 ซุ้ม แต่มีหน้าต่างจริงเพียงช่องเดียว ฐานอาคารเป็นฐานบัวลูกฟักแอ่นโค้งคล้ายท้องเรือสำเภา ภายในมีภาพจิตรกรรมฝาผนังที่ค่อนข้างลบเลือน เป็นภาพเรื่องพุทธประวัติเทพชุมนุม และภาพยักษ์ 
เจดีย์ ตั้งอยู่บริเวณด้านหลังวิหารแกลบ ลักษณะเป็นเจดีย์ย่อมุมไม้สิบสอง ก่ออิฐถือปูนขนาดค่อนข้างใหญ่ ฐานเจดีย์เป็นฐานบัวลูกฟักซ้อนกัน องค์ระฆังย่อมุม มีบัลลังก์รองรับปล้องไฉนและส่วนยอดกลม
เก็ตเตอร์โรบอตอาร์ก

เก็ตเตอร์โรบอตอาร์ก หรือ เก็ตเตอร์โรโบอาร์ก (; โรมาจิ: "Gettā Robo Āku"; : คำหลังอออกเสียงได้อีกอย่างว่า "Āḥ" จากภาษาสันสกฤตในชื่อเรื่อง) เป็นซีรีส์มังงะญี่ปุ่นสร้างโดยโก นาไงและเค็น อิชิกาวะ และวาดภาพโดยอิชิกาวะ ตีพิมพ์ครั้งแรกในนิตยสาร "Super Robot Magazine" ของสำนักพิมพ์ฟูตาบาชะตั้งแต่วันที่ 19 กรกฎาคม พ.ศ. 2544 ถึง 19 กันยายน พ.ศ. 2556 รวบรวมเป็นหนังสือการ์ตูนรวมเล่ม ("ทังโกบง") 3 เล่มขณะยังไม่จบสมบูรณ์เนื่องจากการเสียชีวิตของอิชิกาวะ เรื่องราวของ"เก็ตเตอร์โรบอตอาร์ก"เกิดขึ้น 10 ปีให้หลังจากชินเก็ตเตอร์โรบอตและเก็ตเตอร์โรบอตโก เรื่องราวเกี่ยวกับทีมเก็ตเตอร์ใหม่นำโดยฮายาโตะเพื่อหยุดยั้งการรุกรานของ Dinosaur Empire และ Andromeda Flow Country โดยใช้หุ่นรบใหม่ชื่อเก็ตเตอร์โรบอตอาร์ก ได้รับการดัดแปลงเป็นซีรีส์อนิเมะโทรทัศน์โดยสตูดิโอ Bee Media และ Studio A-Cat ออกอากาศตั้งแต่วันที่ 4 กรกฎาคมถึง 26 กันยายน พ.ศ. 2564
ให้เสียงโดย: Yuma Uchida
ให้เสียงโดย: Arihiro Mukaino
ให้เสียงโดย: Kazuhiro Sunseki
ให้เสียงโดย: Naoya Uchida
ให้เสียงโดย: Yōhei Tadano
ให้เสียงโดย: Mitsuo Iwata
ให้เสียงโดย: N/A
ให้เสียงโดย: Hideo Ishikawa
ให้เสียงโดย: Kiyoyuki Yanada
ให้เสียงโดย: Takayuki Sugō
ให้เสียงโดย: N/A
ให้เสียงโดย: Kenichi Ogata
ให้เสียงโดย: N/A
ให้เสียงโดย: N/A
ให้เสียงโดย: Takaya Hashi
ให้เสียงโดย: Romi Park
ให้เสียงโดย: Fumihiko Tachiki
ให้เสียงโดย: N/A
ให้เสียงโดย: Sumi Shimamoto
ให้เสียงโดย: Nozomu Sasaki
โอลิมปิกฤดูหนาว 2030

การแข่งขันกีฬาโอลิมปิกฤดูหนาวครั้งที่ 26 ประจำปี ค.ศ. 2030 (พ.ศ. 2573) หรือ โอลิมปิกฤดูหนาว 2030  หรือที่รู้จักกันอย่างเป็นทางการว่า การแข่งขันกีฬาโอลิมปิกฤดูหนาวครั้งที่ 26  หรือ เฟรนช์แอลป์ 2030  เป็นการแข่งขันกีฬาหลายประเภทระดับนานาชาติที่กำลังจะมีขึ้น จะจัดขึ้นในเมืองที่กำหนดโดยคณะกรรมการโอลิมปิกสากล (IOC) โดยการประกาศผลเมืองเจ้าภาพจะมีขึ้นระหว่างการประชุมใหญ่สามัญคณะกรรมการโอลิมปิกสากล สมัยที่ 141 ระหว่างวันที่ 23-24 กรกฎาคม ค.ศ. 2024 ก่อนการแข่งขันโอลิมปิกที่ปารีส
โอลิมปิกฤดูหนาว 2030 กำหนดจัดขึ้นที่เขตต่าง ๆ ในเฟรนช์แอลป์ อันประกอบด้วย จังหวัดอาลป์-มารีตีม (ซึ่งรวมถึงเมือง นิส) กับจังหวัดโอตซาลป์ ในแคว้นพรอว็องซาลป์-โกตดาซูร์ และจังหวัดโอต-ซาวัว กับจังหวัดซาวัว ในแคว้นโอแวร์ญ-โรนาลป์ นับเป็นครั้งที่สองติดต่อกันที่โอลิมปิกฤดูหนาวจัดขึ้นในเขตเทือกเขาแอลป์ ต่อจากโอลิมปิกฤดูหนาว 2026
ขั้นตอนการคัดเลือกเจ้าภาพ.
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 ได้แก่ 
ไอโอซียังแก้ไขกฎบัตรโอลิมปิกเพื่อเพิ่มความยืดหยุ่น โดยไม่กำหนดตายตัวว่าต้องคัดเลือกเจ้าภาพให้เสร็จสิ้น 7 ปีก่อนการแข่งขันเช่นในอดีต และการแข่งขันกีฬาโอลิมปิกสามารถจัดได้มากกว่าหนึ่งเมือง/ประเทศ/ภูมิภาคได้
ระบบเสียงข้างมากแบบเพิ่มที่นั่ง

ระบบเสียงข้างมากเพิ่มที่นั่ง (ย่อ MBS) เป็นระบบการลงคะแนนแบบกึ่งสัดส่วน ใช้ในประเทศยุโรปบางประเทศ โดยลักษณะเฉพาะคือมีที่นั่งเพิ่ม (โบนัส) ให้กับพรรคได้รับมีเสียงข้างมากโดยมีจุดประสงค์เพื่อสร้างเสถียรภาพให้กับรัฐบาล
ระบบนี้ใช้ในซานมารีโนและอิตาลีช่วง ค.ศ. 2006 ถึง ค.ศ. 2013 รวมทั้งในรัฐบางรัฐของอาร์เจนตินา เช่นรัฐซานตาเฟ รัฐชูบุต และรัฐเอนเตรริโอส ส่วนกรีซเคยใช้ระบบนี้ก่อนจะยกเลิกไปใน ค.ศ. 2016 แต่มีผลบังคับใช้ตามกฎหมายในสมัยถัดมาซึ่งก็คือในการเลือกตั้งทั่วไป ค.ศ. 2019
ประวัติ.
เบนิโต มุสโสลินี เป็นนักการเมืองคนแรกที่ออกกฎหมายเพื่อเพิ่มที่นั่งอัตโนมัติให้แก่พรรคการเมืองที่ชนะการเลือกตั้ง และทำให้เขาได้ชัยชนะขาดลอยในการเลือกตั้งทั่วไป ค.ศ. 1924 ต่อมาได้นำระบบที่ปรับปรุงแล้วมาใช้ในการเลือกตั้งปีค.ศ. 1953 ซึ่งทำให้พรรคร่วมรัฐบาลซึ่งได้คะแนนเสียงข้างมากเด็ดขาดได้รับที่นั่งจำนวนสองในสามของรัฐสภา ซึ่งผลการเลือกตั้งของฝั่งพรรคพันธมิตรซึ่งนำโดยพรรคคริสเตียนประชาธิปไตยได้รับที่นั่งไม่ถึงเกณฑ์คะแนนเสียงข้างมาก และต่อมาระบบเลือกตั้งนี้ได้ถูกยกเลิกก่อนการเลือกตั้งในปีค.ศ. 1958 ระบบเสียงข้างมากแบบเพิ่มที่นั่งได้ถูกนำมาใช้ในการเลือกตั้งระดับท้องถิ่นของอิตาลีในช่วงปีค.ศ. 1950 และได้นำกลับมาใช้อีกครั้งในปีค.ศ. 1993 และในระดับชาติเมื่อปีค.ศ. 2006 เพื่อทดแทนระบบผสมของสกอร์โปโร ในการเลือกตั้งทั่วไป ค.ศ. 2013 พรรคประชาธิปไตยชนะการเลือกตั้งถึง 292 ที่นั่งในสภาผู้แทนราษฎรโดยได้คะแนนรวม 8,644,523 คะแนนเสียง ซึ่งเฉลี่ยเป็น 29,604 ต่อหนึ่งที่นั่ง ในขณะที่พรรคสำคัญฝ่ายค้าน คือ พรรค PdL ได้เพียง 97 ที่นั่ง โดยได้รับถึง 7,332,972 คะแนนเสียง ซึ่งเฉลี่ยนเป็น 75,597 ต่อหนึ่งที่นั่ง ระบบนี้ใช้ในการเลือกตั้งในอิตาลีตั้งแต่ค.ศ. 2006 จนถึงค.ศ. 2013 ซึ่งใช้การเพิ่มจำนวนที่นั่งแจ็กพอตให้โดยไม่มีเกณฑ์จำนวนคะแนนเสียงที่พรรคใหญ่ที่สุดพึงจะได้รับ ซึ่งถูกวินิจฉัยว่าผิดรัฐธรรมนูญโดยศาลรัฐธรรมนูญ จึงมีความพยายามเปลี่ยนแปลงระบบการลงคะแนนรวมถึงระบบรันออฟ (ระหว่างสองพรรคใหญ่) ซึ่งก็ถูกศาลรัฐธรรมนูญวินิจฉัยเช่นเดิม จนกระทั่งเปลี่ยนมาใช้ระบบการลงคะแนนแบบคู่ขนาน โดยใช้ในการเลือกตั้งปีค.ศ. 2018 เป็นครั้งแรก 
ระบบเสียงข้างมากแบบเพิ่มที่นั่งถูกนำมาใช้โดยหลายประเทศในยุโรป ได้แก่ กรีซ ในปีค.ศ. 2004 และซานมารีโนในระดับชาติ และฝรั่งเศสในการเลือกตั้งระดับภูมิภาคและระดับเทศบาล
กลไก.
ในการลงคะแนนนั้นใช้ฐานจากระบบการลงคะแนนเดียวกับระบบสัดส่วนแบบบัญชีรายชื่อได้ โดยมักจะใช้วิธีโดนต์ในการคำนวนเนื่องจากจะสามารถจัดสรรจำนวนที่นั่งได้ตามลำดับของคะแนนเสียง
ระบบเสียงข้างมากแบบเพิ่มที่นั่งแบ่งเป็นสองแบบหลักซึ่งให้ผลลัพธ์ต่างกัน
แบบแจ็กพอตเป็นการทำให้ได้ที่นั่งทั้งหมดจำนวนหนึ่งที่กำหนดไว้ ในขณะที่แบบโบนัสเป็นการเพิ่มจำนวนที่นั่งจำนวนหนึ่งเข้าไปจากเดิม
ไอดอลลิชเซเว่น

ไอดอลลิชเซเว่น ("IDOLiSH7"; #เปลี่ยนทาง) เป็นเกมจังหวะของญี่ปุ่น พัฒนาและเผยแพร่โดยบันไดนัมโกะออนไลน์ โดยได้รับความร่วมด้านดนตรีจากบริษัท Lantis เป็นเกมสำหรับระบบปฏิบัติการแอนดรอยด์และไอโอเอส เปิดให้เล่นเป็นครั้งแรกในญี่ปุ่นเมื่อวันที่ 20 สิงหาคม พ.ศ. 2558 ตัวละครออกแบบโดยอารินะ ทาเนมูระ "ไอดอลลิชเซเว่น" ได้รับการดัดแปลงเป็นมังงะและนิยายหลายชุด ได้รับการดัดแปลงเป็นอนิเมะโดยสตูดิโอ Troyca ออกอากาศระหว่างเดือนมกราคมถึงพฤษภาคม พ.ศ. 2561 และฤดูกาลที่ 2 ออกอากาศระหว่างเดือนเมษายนถึงธันวาคม พ.ศ. 2563 ฤดูกาลที่ 3 เริ่มออกอากาศเมื่อเดือนกรฎาคม พ.ศ. 2564 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
Zool's center who transfers to the same class as Iori and Tamaki. He is shown to be self-centered and demanding, believing that everyone is inferior compared to him. However, this all stems from his abandonment issues he has after his mentor abandoned him after he was deemed "unworthy" to become his adoptive son and his idol. In reality, he simply wishes to be an idol that everyone loves. His music symbol is Fermata and he represents the pig.
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: Satomi Satō (anime)
ให้เสียงโดย: 
ให้เสียงโดย: 
ให้เสียงโดย: Satomi Satō
ให้เสียงโดย: Tomokazu Seki
ให้เสียงโดย: Katsuyuki Konishi
ให้เสียงโดย: Yoshihisa Kawahara
ให้เสียงโดย: Junichi Yanagita
ให้เสียงโดย: Makoto Furukawa
ให้เสียงโดย: Hiroki Takahashi
ให้เสียงโดย: Wataru Takagi
ให้เสียงโดย: Kenjirō Tsuda
ฟุตบอลโลกหญิง 2027

ฟุตบอลโลกหญิง 2027  เป็นการแข่งขันฟุตบอลโลกหญิง ครั้งที่ 10 ซึ่งเป็นการแข่งขันฟุตบอลหญิงระดับนานาชาติทุกสี่ปีโดยทีมชาติที่เป็นสมาชิกของฟีฟ่า การแข่งขันฟุตบอลโลกหญิงครั้งนี้มี 32 ทีมเข้าร่วม โดยรวมทั้งเจ้าภาพ หลังจากฟีฟ่าประกาศเพิ่มจำนวนทีมในเดือนกรกฎาคม ค.ศ. 2019
การลงคะแนนและประกาศผลเจ้าภาพ มีขึ้นระหว่างการประชุมใหญ่สามัญของสหพันธ์ฟุตบอลนานาชาติ (ฟีฟ่าคองเกรส) ครั้งที่ 74 เมื่อวันที่ 17 พฤษภาคม ค.ศ. 2024 ณ ศูนย์การประชุมแห่งชาติสิริกิติ์ กรุงเทพมหานคร ซึ่งถือเป็นครั้งแรกที่ฟีฟ่าคองเกรสลงคะแนนเลือกเจ้าภาพฟุตบอลหญิง โดยบราซิลได้รับเลือกให้เป็นเจ้าภาพจัดการแข่งขัน จึงเป็นครั้งแรกที่การแข่งขันฟุตบอลโลกหญิงจัดขึ้นในภูมิภาคอเมริกาใต้ อีกทั้งบราซิลยังเป็นชาติที่หกที่ได้จัดฟุตบอลโลกทั้งชายและหญิง
การคัดเลือกเจ้าภาพ.
ผลการลงคะแนนเลือกเจ้าภาพ.
การลงคะแนนเลือกเจ้าภาพฟุตบอลโลกหญิง 2027 มีขึ้นระหว่างการประชุมฟีฟ่าคองเกรส ครั้งที่ 74 ณ ศูนย์การประชุมแห่งชาติสิริกิติ์ กรุงเทพมหานคร
รูปแบบ.
ตั้งแต่ปี 2023 การแข่งขันฟุตบอลโลกหญิง จะเริ่มด้วยรอบแบ่งกลุ่มจำนวน 8 กลุ่ม กลุ่มละ 4 ทีม โดยทีมสองอันดับแรกของแต่ละกลุ่มจะผ่านไปสู่การแข่งขันรอบ 16 ทีมสุดท้าย จนถึงรอบชิงชนะเลิศ รวมจำนวน 64 นัด โดยมีรูปแบบคล้ายคลึงกับฟุตบอลโลกทีมชายที่ใช้ระหว่างปี 1998 ถึง 2022
อี เจ-โน

ลี เจ-โน (อักษรภาษาอังกฤษ: "Lee Je-no"; เกิดเมื่อวัน 23 เมษายน พ.ศ. 2543) หรือที่รู้จักในชื่อ เจโน่  เป็นแร็ปเปอร์ นักร้อง และพิธีกรชาวเกาหลีใต้ เจโน่เริ่มต้นอาชีพของเขาในฐานะนายแบบโฆษณาสำหรับเด็ก เขาถูกเอสเอ็มเอนเตอร์เทนเมนต์ค้นพบเมื่ออายุ 13 ปี และเจโน่เดบิวต์อย่างเป็นทางการในเดือนสิงหาคม 2016 ในฐานะเขาเป็นสมาชิกบอยแบนด์เกาหลีใต้เอ็นซีที และยูนิตย่อยเอ็นซีทีดรีม
ยูตะ นากาโมโตะ

ยูตะ นากาโมโตะ  หรือเป็นที่รู้จักในชื่อ ยูตะ  เป็นนักร้อง,นักเต้นชาวญี่ปุ่นและบุคลิกภาพวิทยุ เขาเป็นสมาชิกของกลุ่มบอยแบนด์เกาหลีใต้เอ็นซีที เขาเดบิวต์ในยูนิตย่อยที่สองของกลุ่มเอ็นซีที 127 ในปี พ.ศ. 2559 และเอ็นซีทียู ในปี พ.ศ. 2563 เขาเป็นหนึ่งในสองสมาชิกชาวญี่ปุ่นในเอ็นซีที
ประวัติ.
นากาโมโตะ ยูตะ เกิดและโตที่เมืองคะโดะมะ จังหวัดโอซาก้า ประเทศญี่ปุ่น ยูตะเป็นลูกคนกลาง มีพี่สาวหนึ่งคน น้องสาวอีกหนึ่งคน โรงเรียนตอนมัธยมปลายชื่อ Tsurumi Commercial High School จากนั้นเขาก็ลาออกเพื่อมาที่เกาหลี หลังจากนั้นก็มาเรียนที่ Yashima Gakuen High School ยูตะจบการศึกษาในวันที่ 23/02/2014 ยูตะเข้าฝึกกับค่ายเอสเอ็มเอนเตอร์เทนเมนต์ โดยยูตะได้ฟังเพลง Something ของ TVXQ ในทีวี และเกิดความคิดที่อยากจะเป็นเหมือนพวกเขา จึงได้ไปออดิชัน (SM Global Audition in Japan 2012) และผ่านเข้ารอบได้เข้าฝึกในค่ายในฐานะเอสเอ็มรุกกีส์ ยูตะฝึกได้ 3 ปี 3 เดือน จึงได้เดบิวต์เป็นเอ็นซีที 127ในเพลง Fire Truck กับแทอิล แทยง แจฮยอน วินวิน มาร์ค และแฮชาน
ยูตะได้เดบิวต์ในฐานะสมาชิกของวง เอ็นซีที/เอ็นซีที 127 ในวันที่ 7 กรกฎาคม พ.ศ. 2559 แต่ก่อนที่จะเดบิวต์ ยูตะได้เข้าฝึกฝนกับค่ายเอสเอ็มเอนเตอร์เทนเมนต์ ตั้งแต่ พ.ศ. 2555 ในฐานะเอสเอ็มรุกกีส์จากการออดิชัน (SM Global Audition in Japan 2012)
เทศมณฑลเซพีดอน

เซพีดอน  เป็นเทศมณฑลในจังหวัดฟอร์ส ประเทศอิหร่าน ซึ่งมีแอร์แดคอนเป็นเมืองหลัก ในสำมะโน พ.ศ. 2549 เทศมณฑลนี้มีประชากร 87,801 คนใน 20,127 ครัวเรือน เทศมณฑลนี้แบ่งออกเป็น 3 อำเภอ ได้แก่ อำเภอกลาง, อำเภอเบย์ซอ และอำเภอแฮมอยจอน และอีก 3 เมือง ได้แก่ เบย์ซอ, แฮมอแชฮร์ และแอร์แดคอน
เฮกัซเซ็ง

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เฮกัซเซ็ง  หรือ โฮฮิกัซเซ็ง (放屁合戦) เป็นชื่อม้วนกระดาษภาพศิลปะญี่ปุ่น ที่วาดขึ้นในยุคเอโดะ (ค.ศ. 1603–1868) โดยศิลปินหรือกลุ่มศิลปินไม่ทราบชื่อ
ห้องสมุดมหาวิทยาลัยวาเซดะเป็นผู้แปลงม้วนกระดาษนี้เป็นเอกสารดิจิทัล
ม้วนกระดาษเฮกัซเซ็งฉบับเต็ม
เหตุอาคารชุดถล่มในเซิร์ฟไซด์

เมื่อเวลาประมาณ 01:30 น. (เขตเวลาตะวันออก) ของวันที่ 24 มิถุนายน พ.ศ. 2564 แชมเพลนทาวเวอส์เซาท์ ซึ่งเป็นอาคารชุด 12 ชั้นริมชายหาดในเมืองเซิร์ฟไซด์ รัฐฟลอริดา สหรัฐ ได้พังถล่มลงมาบางส่วน ส่งผลให้มีผู้เสียชีวิต 46 คน และมีผู้บาดเจ็บหรือเข้ารับการรักษาในโรงพยาบาลอีก 11 คน มีผู้ได้รับการช่วยเหลือออกจากซากอาคารอย่างน้อย 35 คน ในขณะที่ยังมีผู้สูญหายอีกอย่างน้อย 94 คน โดยปฏิบัติการกู้ภัยกำลังดำเนินการอยู่
ภูมิหลัง.
อาคารที่อยู่อาศัยแชมเพลนทาวเวอส์เซาท์ตั้งอยู่เลขที่ 8777 ถนนคอลลินส์ สร้างขึ้นใน พ.ศ. 2524 โดยเป็นส่วนหนึ่งของกลุ่มอาคารร่วมกับอาคารอีกสองแห่งที่อยู่ใกล้เคียง ได้แก่ แชมเพลนทาวเวอส์นอร์ทและแชมเพลนทาวเวอส์อีสต์ แชมเพลนทาวเวอส์เซาท์เป็นอาคารรูปตัวแอล มีห้องชุดจำนวน 136 ยูนิตซึ่งประกอบด้วยแปลนตั้งแต่หนึ่งถึงสี่ห้องนอนและมีขนาดตั้งแต่ 110 ถึง 420 ตารางเมตร (1,200 ถึง 4,500 ตารางฟุต) อาคารเหล่านี้อยู่ทางเหนือของนอร์ทบีชโอเชียนไซด์พาร์กในย่านนอร์ทบีชของเมืองตากอากาศไมแอมีบีช เอเลียนา ซาลซ์ฮาวเวอร์ กรรมาธิการเมืองเซิร์ฟไซด์กล่าวว่า อาคารดังกล่าวอยู่ระหว่างการตรวจสอบสภาพเพื่อออกใบอนุญาตใหม่ซึ่งโดยทั่วไปใช้เวลาหนึ่งปีจึงจะเสร็จสิ้นกระบวนการ ส่วนชาลส์ เบอร์คิตต์ นายกเทศมนตรีเมืองเซิร์ฟไซด์กล่าวว่า หลังคาของอาคารอยู่ระหว่างการซ่อมแซม
การถล่ม.
อาคารแชมเพลนทาวเวอส์เซาท์ได้รับความเสียหายจากการวิบัติแบบต่อเนื่อง (pancake collapse) โดยภาพจากกล้องโทรทัศน์วงจรปิดแสดงให้เห็นว่าส่วนเหนือ-กลางของอาคารเริ่มถล่มก่อน ทำให้ส่วนมุมตะวันออกเฉียงเหนือซึ่งส่วนใหญ่อยู่ไกลออกไปยังคงทรงตัวได้อยู่แต่ไม่มั่นคง อย่างไรก็ตาม ในอีกประมาณเก้าวินาทีต่อมา มุมตะวันออกเฉียงเหนือก็ถล่มลงมาเช่นกัน ห้องชุดจำนวน 55 ยูนิตจากทั้งหมด 136 ยูนิตถูกทำลายจากเหตุการณ์นี้ ยังไม่มีการระบุสาเหตุแน่ชัดของการพังถล่ม แต่เป็นไปได้ว่าน่าจะมาจากหลุมยุบ ความบกพร่องของการก่อสร้าง หรือการซ่อมแซมหลังคา
ผู้เสียหาย.
ณ วันที่ 7 กรกฎาคม มีผู้เสียชีวิตที่ได้รับการยืนยันแล้ว 46 คนระหว่างเหตุอาคารถล่ม และมีผู้บาดเจ็บอีก 11 คน นอกจากนี้ยังมีผู้สูญหายอีก 94 คน
กระทรวงการต่างประเทศของปารากวัยกล่าวว่ายังไม่สามารถติดต่อน้องสาวของซิลบานา โลเปซ โมเรรา (สุภาพสตรีหมายเลขหนึ่งของปารากวัย) สามีของน้องสาวของเธอ และลูกสามคนของพวกเขาได้ และถือว่าพวกเขาสูญหาย พลเมืองปารากวัยอีกคนหนึ่งก็สูญหายไปเช่นกัน สถานกงสุลเวเนซุเอลาและอาร์เจนตินารายงานว่าพลเมืองจำนวนหนึ่งของพวกเขาน่าจะสูญหาย โดยผู้อำนวยการแผนกกงสุลของเวเนซุเอลาทวีตว่าทางหน่วยงานได้ระบุเอกลักษณ์บุคคลของพลเมืองสี่คนที่สูญหายไป สถานกงสุลอาร์เจนตินารายงานว่ามีพลเมืองอาร์เจนตินาเก้าคนสูญหายไป ส่วนกงสุลอุรุกวัยในไมแอมีก็ยืนยันเช่นกันว่ามีชาวอุรุกวัยสูญหายสามคน
การแข่งขันยิงธนูรอบคัดเลือกโอลิมปิกรอบสุดท้าย 2021

การแข่งขันยิงธนูรอบคัดเลือกโอลิมปิกรอบสุดท้าย 2021  เป็นการแข่งขันรอบคัดเลือกรอบสุดท้ายสำหรับนักยิงธนูเพื่อผ่านเข้ารอบโอลิมปิกฤดูร้อน 2020 ที่กรุงโตเกียว ประเทศญี่ปุ่น การแข่งขันมีกำหนดจะจัดขึ้นที่ Charléty Stadium ในปารีส ประเทศฝรั่งเศส ตั้งแต่วันที่ 18 ถึง 21 มิถุนายน นอกจากนี้ ปารีสยังจะเป็นเจ้าภาพจัดการแข่งขัน 2021 Archery World Cup Stage 3 ตั้งแต่วันที่ 21 ถึง 28 มิถุนายน หลังจบทัวร์นาเมนต์นี้
ประเทศที่เข้าร่วม.
นักกีฬา 250 คนจาก 68 ประเทศจะเข้าร่วมการแข่งขัน
สรุปผลการคัดเลือก.
รายการนี้แสดงสรุปผลของนักกีฬาและทีมที่ผ่านเข้ารอบการแข่งขันกีฬาโอลิมปิกผ่านการแข่งขันครั้งนี้
สกอร์โปโร

สกอร์โปโร  คือ ระบบการลงคะแนนแบบสัดส่วนที่มีสมาชิกแบบผสม (MMP) หรือในบางครั้งเรียกว่า ระบบสมาชิกเพิ่มเติม (AMS) ซึ่งมีสมาชิกจำนวนหนึ่งมาจากการเลือกตั้งแบบแบ่งเขตเลือกตั้งเขตละคน และสมาชิกอีกส่วนหนึ่งมาจากบัญชีรายชื่อ โดยการลงคะแนนแบบนี้สามารถกล่าวได้ว่าเป็นการลงคะแนนระบบคู่ขนานแบบที่ไม่รวมส่วนคะแนนเสียงของแบบแบ่งเขตเพื่อใช้กำหนดให้มีความเป็นสัดส่วนมากขึ้น โดยในหลักการที่ไม่นำคะแนนเสียงของแบบแบ่งเขตมาคำนวนบัญชีรายชื่อนี้ทำให้สกอร์โปโรแตกต่างจากแบบคู่ขนาน และดังนั้นจึงมีลักษณะใกล้เคียงกับระบบสัดส่วนผสมมากกว่า และในเรื่องของความเป็นสัดส่วนนั้นสกอร์โปโรอยู่ตรงกลางระหว่างทั้งสองแบบ
สกอร์โปโรใช้เพียงในอิตาลีและบางส่วนในสภานิติบัญญัติฮังการี 
อิตาลี.
สกอร์โปโรถูกนำมาใช้การเลือกตั้งทั่วไปในอิตาลีตั้งแต่ ค.ศ. 1993 จนถึง ค.ศ. 2005 โดยสมาชิกสภาผู้แทนราษฎรมีที่มาจากการเลือกตั้งในสองส่วน
ระบบมีข้อบังคับเพิ่มเติมในแต่ละสภาดังนี้
ฮังการี.
ในฮังการีมีการใช้ที่นั่งชดเชยในสภานิติบัญญัติ (ใช้หลักของการลงคะแนนระบบคู่ขนานและเพิ่มเติมด้วยระบบชดเชยที่นั่ง) โดยมีการจัดสรรให้แก่ทุกพรรคการเมืองที่มีคะแนนเกินเกณฑ์คะแนนเสียงขั้นต่ำร้อยละ 5 โดยนับจากคะแนนเสียงของผู้สมัครรายที่ตกรอบแรกในแบบแบ่งเขตเลือกตั้ง อย่างไรก็ตาม คะแนนเสียงรวมของพรรคการเมือง
เรย์ เฟนิกซ์

เฟนิกซ์  เป็นนักมวยปล้ำสายลูชาดอร์ เอ็นมาสชาร์โด้ (นักมวยปล้ำสวมหน้ากาก) ชาวแม็กซิกัน ที่รู้จักกันดีในสมาคม ลูชาลิเบรตริเปลอาเวิลด์ไวด์ (AAA) และออลอีลิตเรสต์ลิง (AEW) เป็นแชมป์โลกแท็กทีม AAA 2 สมัย คู่กับเพนตากอน จูเนียร์ ในนามของลูชาบราเธอร์ เขายังเป็นที่รู้จักในนามของ Rey Fenix และKing Phoenix ตอนสมัยปล้ำอยู่ในสมาคมConsejo Mundial de Lucha Libre
เขาเคยปล้ำอยู่ในสมาคมอิมแพ็ก เรสต์ลิง เป็นอดีตแชมป์โลกแท็กทีมอิมแพ็ค คู่กับเพนตากอน จูเนียร์ และยังปล้ำอยู่สมาคมอิสระทั้งในอเมริกาและเม็กซิโกหลายแห่ง รวมไปถึงสมาคมโปรเรสต์ลิงเกร์ริลลา (PWG) ในสหรัฐที่เคยเป็นทั้งอดีตแชมป์โลกแท็กทีม PWG 1 สมัย และสมาคมThe Crash Lucha Libre ในเม็กซิโก
เขาเริ่มปล้ำอาชีพครั้งแรกในสมาคมอิสระเม็กซิโกปี 2007 เฟนิกซ์ เซ็นสัญญากับ AAA ในเดือนมกราคม 2011 และกลายเป็นแชมป์ฟิวชั่น AAA คนแรกในเดือนมีนาคม 2013 ต่อมาได้กลายเป็นแชมป์เมก้า AAA และยังปล้ำอยู่ในสมาคมลูชาอันเดอร์กราวน์ ในปลายปี 2014 จนกลายเป็นแชมป์ลูชาอันเดอร์กราวน์ กิฟต์ออฟเดอะก็อดส์ ในเมษายน 2015 ,แชมป์โลกลูชาอันเดอร์กราวน์ และแชมป์แท็กทีม 3 คนลูช่าอันเดอร์กราวด์ จนทำให้เป็นนักมวยปล้ำคนแรกในลูชาอันเดอร์กราวน์ที่ถือแชมป์ครบ 3 เส้น เขายังได้ปล้ำที่ญี่ปุ่นในสมาคม Pro Wrestling Noah และPro Wrestling Wave
ซาชา เลน

ซาชา บิอานคา เลน (เกิด 29 กันยายน พ.ศ. 2538) เป็นนักแสดงชาวอเมริกัน เธอเข้าสู่วงการครั้งแรกด้วยการแสดงภาพยนตร์เรื่อง "อเมริกันฮันนี" (2016) กำกับโดย แอนเดรีย อาร์โนลด์
เจ้าพระยายมราช (ศุข สินศุข)

เจ้าพระยายมราช (? - 31 กรกฎาคม พ.ศ. 2395) นามเดิมว่า ศุข หรือ สุก หรือ ทองสุก เป็นเสนาบดีกรมพระนครบาลในต้นรัชกาลพระบาทสมเด็จพระจอมเกล้าเจ้าอยู่หัว เป็นพระราชปนัดดาในสมเด็จพระเจ้ากรุงธนบุรี เป็นต้นสกุล"สินศุข"
ประวัติ.
เจ้าพระยายมราช (ศุข) เป็นบุตรของพระยากลาโหมราชเสนา (ทองอิน) ซึ่งพระยากลาโหมราชเสนา (ทองอิน) นั้น เป็นพระโอรสในเจ้าฟ้ากรมขุนอินทรพิทักษ์ ซึ่งเป็นพระราชโอรสในสมเด็จพระเจ้ากรุงธนบุรี ดังนั้น เจ้าพระยายมราช (ศุข) จึงเป็นพระราชปนัดดา (เหลน) ในสมเด็จพระเจ้ากรุงธนบุรี เจ้าพระยายมราช (ศุข) มีพี่น้องที่รับราชการได้แก่ พระชาติสุเรนทร (สอน) พระมหาสงคราม (เอี่ยม) และจมื่นมหาสนิท (เอม) มีน้องชายชื่อนุด ซึ่งเป็นปู่ของเจ้าพระยาพิชเยนทรโยธิน (อุ่ม อินทรโยธิน)
เจ้าพระยายมราช (ศุข) ปรากฏครั้งแรกรับราชการเป็นพระยาเพชรบุรีเจ้าเมืองเพชรบุรี ในรัชกาลพระบาทสมเด็จพระนั่งเกล้าเจ้าอยู่หัว ในพ.ศ. 2375 ตนกูกูเด่น (Tunku Kudin) หลานของอดีตเจ้าเมืองไทรบุรีตวนกูปะแงหรัน เป็นกบฏยกทัพเข้ายึดเมืองไทรบุรี พระบาทสมเด็จพระนั่งเกล้าเจ้าฯมีพระราชโองการให้พระยาเพชรบุรี (ศุข) พร้อมกับพระยาราชวังสัน (ฉิม) พระยาพิไชยบุรินทรา และพระยาณรงค์ฤทธิโกษา ยกทัพเรือลงไปปราบกบฏไทรบุรีล่วงหน้าก่อน จากนั้นจึงมีพระราชโองการให้เจ้าพระยาพระคลัง (ดิศ บุนนาค) ยกทัพเรือใหญ่ตามลงไป เมื่อพระยาเพชรบุรี (ศุข) และเจ้าพระยาพระคลัง (ดิศ) ยกทัพไปถึงเมืองสงขลา เจ้าพระยานครศรีธรรมราช (น้อย) ได้ปราบกบฏของตนกูกูเด่นลงได้สำเร็จเรียบร้อยแล้ว
ในพ.ศ. 2381 หลานอีกคนหนึ่งของพระยาไทรบุรีปะแงหรัน ชื่อว่าตนกูมูฮาหมัดซาอัด (Tunku Muhammad Sa'ad) กบฏยกทัพเข้ายึดเมืองไทรบุรีอีกครั้ง นำไปสู่กบฏหวันหมาดหลี พระยาเพชรบุรี (ศุข) ได้ติดตามพระยาศรีพิพัฒน์รัตนราชโกษา (ทัต บุนนาค) ยกทัพเรือลงไปปราบกบฏไทรบุรีอีกครั้ง เมื่อทัพเรือของพระยาศรีพิพัฒน์ฯ (ทัต) ยกไปถึงเมืองสงขลา ปรากฏว่าฝ่ายเมืองนครศรีธรรมราชได้ปราบกบฏไทรบุรีลงได้สำเร็จแล้ว ในเวลานั้นเอง เกิดการวิวาทขัดแย้งระหว่างต่วนสนิปากแดงเจ้าเมืองกลันตัน และตนกูบือซา (Tunku Besar) หรือตนกูปะสา นำไปสู่สงครามกลางเมืองกลันตัน พระยาศรีพิพัฒน์ฯ (ทัต) มีคำสั่งเรียกตัวต่วนสนิและตนกูปะสามาพบที่เมืองสงขลาเพื่อเจรจาสงบศึก แต่ต่วนสนิและตนกูปะสาไม่มา พระยาศรีพิพัฒน์ฯ (ทัต) จึงมอบหมายให้พระยาเพชรบุรี (ศุข) ยกทัพเรือไปตั้งอยู่ที่เมืองสายบุรี เพื่อกดดันให้ต่วนสนิและตนกูปะสาสงบศึกยุติการรบ
ในช่วงปลายรัชกาลที่ 3 พระยาเพชรบุรี (ศุข) ได้เลื่อนเป็น"พระยาสุรเสนา" เจ้ากรมกลาโหมฝ่ายเหนือ เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 ทรงแต่งตั้งพระยาสุรเสนา (ศุข) ขึ้นเป็น"เจ้าพระยายมราช ชาติเสนางคนรินทร์ มหินทราธิบดีศรีวิไชย ราชมไหสวรรยบริรักษ์ ภูมิพิทักษโลกาธิกรณ์ ทัณฑฤทธิธร ชาติศรสิงหพาหนเทพยมุรธาธร มหานครบาลสมุหบดี อภัยพิรียบรากรมพาหุ" เสนาบดีกรมพระนครบาล 
เจ้าพระยายมราช (ศุข) ถึงแก่อสัญกรรมเมื่อวันที่ 31 กรกฎาคม พ.ศ. 2395 
บุตร.
เจ้าพระยายมราช (ศุข) ปรากฏบุตรธิดาดังนี้;
ธัญนันท์ เปรมแหวว

ธัญนันท์ เปรมแหวว ชื่อเล่น จิ๊บ (20 กรกฎาคม พ.ศ. 2530 –) เดิมชื่อ ชลนภัส เปรมแหวว เป็นนักเทควันโดชาวไทย ซึ่งได้รับรางวัลเหรียญทองแดง จากการแข่งเทควันโดชิงแชมป์โลก 2009 ที่โคเปนเฮเกน ประเทศเดนมาร์ก
ต่อมา เธอได้แต่งงานกับนักเทควันโดชาวอินโดนีเซียเชื้อสายจีน
ประเทศคอโมโรสในโอลิมปิกฤดูร้อน 2020

ประเทศคอโมโรส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 7 ติดต่อกัน
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
คอโมโรสได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬา 2 คน (ชาย 1 คน และหญิง 1 คน) ไปแข่งขันโอลิมปิก อาเหม็ด เอลนา ซึ่งศึกษาเกี่ยวกับกฎหมายที่มหาวิทยาลัยซอร์บอนน์ กรุงปารีส เป็นผู้เชิญธงชาติสำหรับเธอในพิธีเปิด เธอเข้าแข่งขันวิ่ง 100 เมตร ซึ่งเธอจบอันดับที่ 8 ในรอบคัดเลือกรอบแรก โดยวิ่งเวลาได้ 14.30 วินาที ซึ่งถือเป็นสถิติส่วนตัวที่ดีที่สุดใหม่
ตัวย่อ:
ยูโด.
คอโมโรสได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง ฮุสนี ทาอูบานี ในรุ่นฮาล์ฟมิดเดิลเวทชาย (81 กก.) ซึ่งถือเป็นการเปิดตัวกีฬาในโอลิมปิกของประเทศ
สาธารณรัฐคองโกในโอลิมปิกฤดูร้อน 2020

ประเทศคองโก ซึ่งมีชื่ออย่างเป็นทางการว่า"สาธารณรัฐคองโก" เข้าร่วมการแข่งขันกีฬาโอลิมปิกฤดูร้อน 2020 ที่โตเกียว โดยเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการแข่งขันกีฬาโอลิมปิกฤดูร้อนครั้งที่ 13 ของประเทศ นับตั้งแต่จัดครั้งแรกในปี 1964 นักกีฬาชาวคองโกไม่ได้เข้าร่วมแข่งขันกีฬาโอลิมปิกฤดูร้อน 1968 ที่เม็กซิโกซิตี้ และโอลิมปิกฤดูร้อน 1976 ที่มอนทรีออล เนื่องจากการคว่ำบาตรของแอฟริกา
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
คองโกได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬา 2 คน (ชาย 1 คน และหญิง 1 คน) ไปแข่งขันโอลิมปิก
ตัวย่อ:
ว่ายน้ำ.
คองโกได้รับคำเชิญจาก FINA ให้ส่งนักว่ายน้ำหญิงอันดับต้นๆ ของแต่ละประเภทไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศอิเควทอเรียลกินีในโอลิมปิกฤดูร้อน 2020

อิเควทอเรียลกินี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 10 ของประเทศนับตั้งแต่เปิดตัวครั้งแรกในปี 1984
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
อิเควทอเรียลกินีได้รับสิทธิ์เข้าแข่งขันระดับสากลจาก IAAF เพื่อส่งนักกีฬา 2 คน (เพศละคน)
ตัวย่อ:
ว่ายน้ำ.
อิเควทอเรียลกินีได้รับคำเชิญจาก FINA ให้ส่งนักว่ายน้ำชายอันดับต้นๆ ในประเภทบุคคลไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศเซียร์ราลีโอนในโอลิมปิกฤดูร้อน 2020

ประเทศเซียร์ราลีโอนเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดจัดระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการแข่งขันกีฬาโอลิมปิกฤดูร้อนครั้งที่ 12 ของประเทศ โดยเข้าร่วมการแข่งขันทั้งหมด ยกเว้น 2 ครั้ง นับตั้งแต่จัดครั้งแรกในปี 1968 เซียร์ราลีโอนไม่ได้ลงทะเบียนนักกีฬาคนใดเลยในการแข่งขันกีฬาโอลิมปิกฤดูร้อน 1972 ที่มิวนิก และยังร่วมกับประเทศอื่นๆ ในแอฟริกาที่คว่ำบาตรการแข่งขันกีฬาโอลิมปิกฤดูร้อน 1976 ที่มอนทรีออลอีกด้วย
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
เซียร์ราลีโอนได้รับสิทธิ์สากลจากเวิลด์แอธเลติก เพื่อส่งนักกรีฑาหญิงไปแข่งขันโอลิมปิก
ตัวย่อ:
ยูโด.
เซียร์ราลีโอนได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง เฟรเดอริก แฮร์ริส ในประเภทชายฮาล์ฟมิดเดิลเวท (81 กก.) ไปแข่งขันโอลิมปิก ซึ่งถือเป็นการเปิดตัวกีฬาชนิดนี้ของประเทศ อย่างไรก็ตาม แฮร์ริสถูกตัดสิทธิ์เนื่องจากมีน้ำหนักเกิน
ว่ายน้ำ.
เซียร์ราลีโอนได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศเอสวาตินีในโอลิมปิกฤดูร้อน 2020

ประเทศเอสวาตินี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 เดิมรู้จักกันในชื่อ สวาซิแลนด์ ประเทศนี้ได้เข้าร่วมการแข่งขันโอลิมปิกฤดูร้อนครั้งที่ 11 นับตั้งแต่การเข้าร่วมครั้งแรกในปี 1972 นี่เป็นการแข่งขันครั้งแรกที่เอสวาตินีเข้าร่วมภายใต้ชื่อเดิมในปี 2018 (หลังจากที่เคยแข่งขันในชื่อ "สวาซิแลนด์")
กรีฑา.
เอสวาตินีได้รับสิทธิ์จากเวิลด์แอธเลติก ในการส่งนักกีฬาหนึ่งคนไปแข่งขันกีฬาโอลิมปิก
ตัวย่อ:
มวยสากลสมัครเล่น.
เอสวาตินีได้รับคำเชิญจากคณะกรรมาธิการไตรภาคีให้ส่ง ทาบิโซ ดามินี นักมวยรุ่นเวลเตอร์เวทชาย ไปแข่งขันโอลิมปิก ซึ่งถือเป็นการกลับมาสู่กีฬารุ่นนี้ของประเทศเป็นครั้งแรกนับตั้งแต่ซิดนีย์ 2000
ว่ายน้ำ.
เอสวาตินีได้รับคำเชิญจาก FINA ให้ส่งนักว่ายน้ำอันดับต้นๆ 2 คน (เพศละ 1 คน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศโบลิเวียในโอลิมปิกฤดูร้อน 2020

ประเทศโบลิเวีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 15 ที่ประเทศเข้าร่วมการแข่งขันโอลิมปิกฤดูร้อน นับตั้งแต่เปิดตัวครั้งแรกในปี 1936
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
โบลิเวียได้รับสิทธิ์เข้าร่วมการแข่งขันระดับสากลจาก IAAF เพื่อส่งนักกีฬา 2 คน (ชาย 1 คน และหญิง 1 คน)
ตัวย่อ:
ว่ายน้ำ.
โบลิเวียได้รับคำเชิญจาก FINA เพื่อส่งนักว่ายน้ำ 2 คน (เพศละ 1 คน) เข้าแข่งขันประเภทบุคคล
เทนนิส.
โบลิเวียส่งนักเทนนิสเข้าแข่งขัน 1 คนเป็นครั้งแรกนับตั้งแต่ซิดนีย์ 2000 หลังจากผู้เล่นคนอื่นๆ ถอนตัวออกไป อูโก เดยิเอน (มือวางอันดับ 129 ของโลก) ได้รับโควตาจากการจัดอันดับนักเทนนิสเข้าแข่งขันของ ATP เมื่อวันที่ 14 มิถุนายน 2021
ประเทศเซนต์วินเซนต์และเกรนาดีนส์ในโอลิมปิกฤดูร้อน 2020

ประเทศเซนต์วินเซนต์และเกรนาดีนส์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 9 ของประเทศ
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
เซนต์วินเซนต์และเกรนาดีนส์ได้รับสิทธิ์เข้าร่วมการแข่งขันระดับสากลจาก IAAF เพื่อส่งนักกรีฑา 1 คน ไปแข่งขันโอลิมปิก
ตัวย่อ:
ว่ายน้ำ.
เซนต์วินเซนต์และเกรนาดีนส์ได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศปาเลาในโอลิมปิกฤดูร้อน 2020

ประเทศปาเลา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 6 ติดต่อกัน
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
ปาเลาได้รับสิทธิ์จากสหพันธ์กรีฑาโลกในการส่งนักกรีฑาชายไปแข่งขันกีฬาโอลิมปิก
ตัวย่อ:
ว่ายน้ำ.
ปาเลาได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
การณ์ลักษณะ

การณ์ลักษณะ  เป็นศัพท์ทางภาษาศาสตร์ หมายถึง ลักษณะของการเกิดขึ้นหรือลักษณะของเหตุการณ์ การปรากฏหรือการดำเนินไปของปรากฏการณ์ของการกระทำหรือสภาพของกริยา แบ่งตามมโนทัศน์ได้ 2 ประเภทคือ การณ์ลักษณะทางไวยากรณ์ และ การณ์ลักษณะประจำคำ
มอยเซส ฟูเอนเตส

มอยเซส ฟูเอนเตส รูบิโอ  เป็นนักมวยสากลอาชีพชาวเม็กซิโก อดีตแชมป์โลก WBO รุ่นมินิฟลายเวทตั้งแต่ พ.ศ. 2554 จนถึง พ.ศ. 2556 และแชมป์เฉพาะกาล WBO รุ่นจูเนียร์ฟลายเวท ตั้งแต่ พ.ศ. 2556 จนถึง พ.ศ. 2557
เขาเสียชีวิตในเม็กซิโกซิตี้เมื่ออายุ 37 ปี.
พระธาตุอิงฮัง

พระธาตุอิงฮัง เป็นพระธาตุในแขวงสุวรรณเขต ประเทศลาว สร้างขึ้นโดยพระเจ้าสุมินทะลาด ใน พ.ศ. 600 ในสมัยอาณาจักรโคตรบูร อีกแหล่งระบุว่าสร้างเมื่อราว พ.ศ. 400 เล่าลือกันว่าพระธาตุอิงฮังเป็นพระธาตุคู่แฝดของพระธาตุพนม
ในตำนานอุรังคธาตุกล่าวว่า พระธาตุอิงฮังสร้างขึ้นเพื่อเป็นสัญลักษณ์ของสถานที่ประทับขององค์พระสัมมาสัมพุทธเจ้า เมื่อคราวเสด็จไปเยี่ยมเยือนพระสีโคดตะบอง แต่จากข้อมูลเชิงประวัติศาสตร์และโบราณคดี สร้างขึ้นในยุคที่เมืองพระนคร หรือ นครวัด เรืองอำนาจ พระธาตุอิงฮังได้ถูกดัดแปลงไป ให้เป็นเทวสถานของชาวฮินดู มีการก่อสร้างเสริมเติมแต่ง ในหลายส่วน ให้ออกมาเป็นศิลปะฮินดู รวมทั้งรูปสลักนูนต่ำจำนวนหนึ่ง พระธาตุอิงฮังได้รับการบูรณปฏิสังขรณ์ในปี พ.ศ. 1892 โดยพระเจ้าฟ้างุ้ม จากนั้นในสมัยสมเด็จพระไชยเชษฐาธิราช ทรงย้ายเมืองหลวงของล้านช้างจากหลวงพระบาง ไปก่อตั้งเป็นนครเวียงจันทน์ ทรงโปรดเกล้าฯ ให้บูรณะ พร้อมดัดแปลงพระธ่าตุอิงฮัง ให้กลับไปเป็น ปูชนียสถานของชาวพุทธเช่นเดิม รวมทั้งสร้างยอดพระเจดัย์ใหม่ ให้เป็นศิลปะแบบลาว หลังจากนั้นมีการบูรณะปฏิสังขรณ์ต่อมาในอีกหลายสมัย และ คงรักษารูปลักษณ์ในปัจจุบัน
หลัง พ.ศ. 2492 ได้รับการบูรณะอีกครั้ง โดยมีการสร้างขยายอาณาบริเวณพระธาตุให้แผ่กว้างออกไปอีก รวมทั้งสร้างประตูโขง และ กมมะเลียน หรือ ระเบียงคด โดยรอบ สร้างศาลาโรงธรรม
พระธาตุอิงฮัง หรือ ธาตุอิงฮัง มาจากคำว่า "พิงรัง" หรือพิงต้นรัง ฐานเป็นรูปสี่เหลี่ยม สูง 25 เมตร ที่ต้นรังที่พระพุทธเจ้าได้ทรงเสด็จพักรับบาตรที่เมืองศรีโคตรบูร ภายหลังได้อัญเชิญพระบรมสารีริกธาตุ ส่วนกระดูกสันหลังมาประดิษฐานไว้ในกู่ธาตุ